

MB: 2812258; OIB: 58245206444;

IBAN: HR6123400091110504310 Privredna banka Zagreb;

Telefon: 031/647-165, 031/647-131; Telefax: 031/647-123;

**za obavljanje komunalne djelatnosti** Email: [komag@komag.hr](mailto:komag@komag.hr); web: [www.komag.hr](http://www.komag.hr)

Broj: 12-2024-79

U Magadenovcu, 23. prosinca 2024. godine

**PLAN I PROGRAM RADA**

**KOMAG d.o.o. MAGADENOVAC**

**U 2025. GODINI**

Prosinac, 2024. godine

**SADRŽAJ**

[**1.** **OSNOVNI PODACI O DRUŠTVU** 2](#_Toc126152517)

[**2.** **PLAN I PROGRAM RADA U 2025. GODINI I OPIS DJELATNOSTI** 3](#_Toc126152518)

[**2.1.** **DJELATNOSTI TEMELJEM UGOVORA O OBAVLJANJU KOMUNALNIH DJELATNOSTI NA PODRUČJU OPĆINE MAGADENOVAC** 3](#_Toc126152519)

[**2.1.1.** **Održavanje nerazvrstanih cesta** 4](#_Toc126152520)

[**2.1.2.** **Održavanje javnih površina na kojima nije dopušten promet motornim vozilima** 4](#_Toc126152521)

[**2.1.3.** **Održavanje građevina javne odvodnje oborinskih voda** 5](#_Toc126152522)

[**2.1.4.** **Održavanje javnih zelenih površina** 5](#_Toc126152523)

[**2.1.5.** **Održavanje građevina, uređaja i predmeta javne namjene** 6](#_Toc126152524)

[**2.1.6.** **Održavanje groblja i površina unutar groblja** 7](#_Toc126152525)

[**2.1.7.** **Održavanje čistoće javnih površina** 7](#_Toc126152526)

[**2.1.8.** **Usluge ukopa** 9](#_Toc126152527)

[**2.1.9.** **Održavanje mjesnih domova i objekata u vlasništvu Općine Magadenovac** 9](#_Toc126152528)

[**2.2.** **USLUGE FIZIČKIM I PRAVNIM OSOBAMA** 10](#_Toc126152529)

[**2.3.** **ČIMBENICI RIZIKA** 10](#_Toc126152530)

[**3.** **FINANCIJSKI PLAN ZA 2025. GODINU** 10](#_Toc126152531)

[**4.** **PLAN INVESTICIJA ZA 2025. GODINU** 12](#_Toc126152532)

[**5.** **PLAN KADROVA ZA 2025. GODINU** 13](#_Toc126152533)

[**6.** **SIGURNOST I EDUKACIJA RADNIKA** 13](#_Toc126152534)

[**6.1.** **Zaštita na radu** 13](#_Toc126152535)

[**6.2.** **Zaštita od požara** 13](#_Toc126152536)

[**6.3.** **Edukacija djelatnika** 14](#_Toc126152537)

[**7.** **ZAKLJUČAK** 14](#_Toc126152538)

# **OSNOVNI PODACI O DRUŠTVU**

Trgovačko društvo KOMAG d.o.o. za obavljanje komunalnih djelatnosti sa sjedištem u Magadenovcu, Glavna 1, osnovano je odlukom Općinskog vijeća Općine Magadenovac na 11. sjednici održanoj 06. rujna 2010. godine i u 100 % -tnom je vlasništvu Općine Magadenovac.

U svom poslovanju KOMAG d.o.o. obavlja sljedeće djelatnosti:

* održavanje čistoće
* odlaganje komunalnog otpada
* održavanje javnih površina
* održavanje nerazvrstanih cesta
* tržnice na malo
* održavanje groblja, te obavljanje pogrebnih poslova
* niskogradnju
* dimnjačarski poslovi
* održavanje stočnih sajmova
* stručni poslovi prostornog uređenja
* projektiranje, građenje,uporaba i uklanjanje građevina
* nadzor nad gradnjom
* visokogradnju
* iznajmljivanje strojeva i opreme za izgradnju i rušenje s rukovateljem
* iznajmljivanje ostalih strojeva i opreme d. n.
* promidžbu ( reklama i propaganda)
* ostale poslovne djelatnosti d.n.
* pogrebne i prateće djelatnosti
* ostale uslužne djelatnosti
* javnu rasvjetu
* ostale prateće djelatnosti u kopnenom prijevozu
* kupnja i prodaja robe
* trgovačko posredovanje na domaćem i inozemnom tržištu.

Pored ovih djelatnosti, društvo obavlja i druge djelatnosti od interesa za Općinu Magadenovac, a koje su mu povjerene i koje se u manjem opsegu ili povremeno, uobičajeno obavljaju uz upisane djelatnosti, odnosno koje doprinose potpunijem iskorištavanju kapaciteta koji se koristi za obavljanje upisanih djelatnosti.

Temeljni kapital društva iznosi 20.000,00 kn (slovima: dvadesettisućakuna), a sastoji se od 1 (jednog) temeljnog uloga u novcu nominalne vrijednosti 20.000,00 kn (slovima: dvadesettisućakuna).

Tijela društva su: Skupština i Uprava društva.

Skupština društva broji 3 člana, a predsjednik skupštine je općinski načelnik (po funkciji).

Uprava društva sastoji se od jedne osobe – direktora, kojeg svojom odlukom imenuje i opoziva skupština društva. Trgovačko društvo zastupa direktor.

Službena web stranica društva je [www.komag.hr](http://www.komag.hr)

E-mail adresa: [komag@komag.hr](mailto:komag@komag.hr)

# **PLAN I PROGRAM RADA U 2025. GODINI I OPIS DJELATNOSTI**

Za obavljanje stručnih poslova iz djelokruga KOMAG d.o.o. osnovane su slijedeće ustrojstvene jedinice:

* Služba za komunalne poslove (pomoćni radnici na komunalnim poslovima)
* Služba za upravljanje i održavanje općinskih objekata (domar, spremačica, pomoćni radnik za održavanje objekata i njihovog okoliša)

Plan i program rada trgovačkog društva KOMAG d.o.o. Magadenovac razrađen je prema:

- Djelatnostima temeljem Ugovora o povjeravanju obavljanja komunalnih djelatnosti na području

Općine Magadenovac - Usluge fizičkim i pravnim osobama

## **DJELATNOSTI TEMELJEM UGOVORA O OBAVLJANJU KOMUNALNIH DJELATNOSTI NA PODRUČJU OPĆINE MAGADENOVAC**

Osnovna djelatnost trgovačkog društva KOMAG d.o.o. je obavljanje komunalnih djelatnosti povjerene trgovačkom društvu KOMAG d.o.o. od strane Općine Magadenovac temeljem Ugovora o obavljanju komunalnih djelatnosti na području Općine Magadenovac.

Ugovorom o povjeravanju obavljanja komunalnih djelatnosti na području Općine Magadenovac, trgovačkom društvu KOMAG d.o.o. Magadenovac, Općina Magadenovac povjerila je slijedeće komunalne djelatnosti:

* održavanje nerazvrstanih cesta
* održavanje javnih površina na kojima nije dopušten promet motornih vozila
* održavanje građevina javne odvodnje oborinskih voda
* održavanje javnih zelenih površina
* održavanje građevina i uređaja javne namjene
* održavanje groblja
* održavanje čistoće javnih površina
* usluge ukopa
* održavanje društvenih domova
* ugradnja i održavanje komunalne opreme
* sanacija divljih odlagališta.

Trgovačko društvo KOMAG d.o.o. Magadenovac, Glavna 1, dužno je povjerene komunalne djelatnosti obavljati i postupati u skladu s načelima na kojima se temelji komunalno gospodarstvo sukladno Zakonu o komunalnom gospodarstvu i drugim propisima, a jednom godišnje društvo podnosi osnivaču Izvješće o radu.

Intenzitet obavljanja poslova planira se sukladno prioritetima Općine Magadenovac te u skladu s Programom održavanja komunalne infrastrukture u Općini Magadenovac za 2023. godinu.

Pri tome je nužno poštovati zadane i dogovorene obveze izvršavanja zadataka od strane Općine Magadenovac, a sve u cilju pravovremenog zadovoljavanja potreba i zahtjeva korisnika komunalnih i nekomunalnih usluga kao i radova koje pruža KOMAG d.o.o.

Planom i programom rada nužno je osigurati kontinuirano obavljanje radova odmah početkom godine.

U nastavku dajemo pregled i opis poslova po djelatnostima temeljem Ugovora o obavljanju komunalnih djelatnosti na području Općine Magadenovac.

### **Održavanje nerazvrstanih cesta**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

**Radovi na redovitom održavanju nerazvrstanih cesta obuhvaćaju:**

* Košenje mehaničkom kosilicom i održavanje bankina uz nerazvrstanu cestu Kućanci-Upravna zgrada «INA» u dužini od 4,0 km, 5-6 puta godišnje, u periodu 1.4. do 15.11.
* Košenje mehaničkom kosilicom i održavanje bankine uz ostale nerazvrstane ceste, 4-5 puta godišnje, u periodu 1.4. do 15.11.
* Ravnanje, košenje, krčenje i održavanje prohodnosti i funkcionalnosti poljskih putova kao i produbljivanje i čišćenje putnih graba. Po potrebi i navoz kamena na poljske putove.
* sanacija manjih oštećenja na kolniku nerazvrstane ceste
* dobava i postava potrebnih prometnih znakova
* hitne intervencije na nerazvrstanim cestama i poljskim putovima

**Radovi na izvanrednom (pojačanom) održavanju nerazvrstanih cesta obuhvaćaju:**

* zahtjevnije i opsežnije radove koji se obavljaju radi dugotrajnijeg uređenja i poboljšanja pojedinih dijelova ceste, osiguranje sigurnosti, stabilnosti i trajnosti ceste te povećanje sigurnosti prometa
* zahvate na dužem potezu kolnika nerazvrstane ceste (makadam ceste – nasipanje kamenom mješavinom)

Radovi na redovitom održavanju nerazvrstanih cesta obavljaju se kontinuirano tijekom cijele godine.

Radovi na izvanrednom (pojačanom) održavanju nerazvrstanih cesta obavljaju se na zahtjev Općine Magadenovac, u onom dijelu poslova koje KOMAG d.o.o. može izvršiti.

U slučaju većih oštećenja kolnika, opsežnijih i zahtjevnijih radova na kolniku nerazvrstane ceste, radovi se povjeravaju drugim tvrtkama ovlaštenim za obavljanje radova.

### **Održavanje javnih površina na kojima nije dopušten promet motornim vozilima**

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

Radovi na održavanju javnih površina na kojima nije dopušten promet motornim vozilima obuhvaćaju:

* održavanje pločnika
* održavanje i djelomičan popravak pješačkih staza koje nisu sastavni dio nerazvrstane ili druge ceste
* sanacija oštećenja

Radovi na održavanju javnih površina na kojima nije dopušten promet motornim vozilima obavljaju se kontinuirano tijekom cijele godine na zahtjev Općine Magadenovac.

Interventni radovi obavljaju se nakon svakog događaja koji je izazvao neočekivana oštećenja, a koje je KOMAG d.o.o. u mogućnosti samostalno otkloniti.

U slučaju većih oštećenja pješačkih staza, opsežnijih i zahtjevnijih radova na pješačkim stazama, radovi se povjeravaju drugim tvrtkama ovlaštenim za obavljanje radova.

### **Održavanje građevina javne odvodnje oborinskih voda**

Pod održavanjem građevina javne odvodnje oborinskih voda podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

**Radovi na održavanju građevina javne odvodnje oborinskih voda obuhvaćaju:**

* Poslove redovnog godišnjeg čišćenja odvodnje oborinskih voda u smislu održavanja otvorenih uličnih kanala (iskop odvodnih kanala i čišćenje postojećih kanala za odvodnju oborinskih voda od nakupina materijala i lišća) – 1 puta godišnje ili po potrebi
* Redovito čišćenje i popravak oluka za odvod oborinske vode na zgradama u vlasništvu Općine Magadenovac (čišćenje i kontrola protočnosti oborinskih voda te uklanjanje oštećenja u istima) – 2 puta godišnje ili po potrebi
* Održavanje postojećih cijevnih propusta (čišćenje zatrpanih i začepljenih cijevnih propusta)
* Postavljanje betonskih cijevi za izradu novih cijevnih propusta
* Tekuće popravke i hitne intervencije.

Za zaštitu i kvalitetno održavanje prometnica – nerazvrstanih cesta i uličnih prometnica, kao i za njihovo sigurno korištenje, nužno je osigurati pravovremenu i kvalitetnu odvodnju putem oborinskih kanala, odnosno otvorenih uličnih kanala za odvodnju oborinske vode.

U svim naseljima na području Općine Magadenovac potrebno je održavati otvorene kanale za odvodnju oborinske vode u stanju pune funkcionalnosti što podrazumijeva čišćenje od otpadnog materijala, lišća, zemlje i sl. te produbljivanje istih jedan puta godišnje ili po ukazanoj potrebi na zahtjev općine Magadenovac.

Posebno veliki problem predstavlja začepljenost propusta ispod mostova obiteljskih kuća te je potrebno pristupiti ručnom i strojnom čišćenju cijevnih propusta kao trenutnom rješavanju problema.

Planirani radovi na održavanju sustava odvodnje oborinskih voda obavljat će se tijekom cijele godine sukladno ispostavljenim potrebama od strane Općine Magadenovac.

Izvanredni radovi obavljaju se ukoliko se redovnim pregledom ustanovi potreba provedbe bilo kojeg izvanrednog zahvata ili nakon svakog događaja za koji bi se moglo pretpostaviti da bi mogao prouzročiti štetne posljedice po mrežu sustava odvodnje oborinskih voda i njezine objekte.

### **Održavanje javnih zelenih površina**

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Održavanje javnih zelenih površina, u najvećem dijelu, financira se iz proračuna Općine Magadenovac i obuhvaća naselja: Beničanci, Kućanci, Lacići, Magadenovac, Malinovac i Šljivoševci.

Radovi se provode sukladno Programu održavanja komunalne infrastrukture u Općini Magadenovac za 2024. godinu.

**Radovi na održavanju javnih zelenih površina obuhvaćaju:**

* Redovito košenje javnih zelenih površina, parkova, dječjih igrališta
* Košenje ostalih površina obraslih ambrozijom po nalogu
* Popravak i bojanje ljuljački, klackalica, vrtuljaka i ograde na dječjim igralištima na području Općine Magadenovac.
* Popravak i bojanje klupa na dječjim igralištima i u parkovima
* Tretiranje samonikle trave izrasle uz ograde i pješačke staze totalnim herbicidima (ekološki prihvatljivim)
* Ručno obrezivanje krošnji stabala u parkovima u naseljima Beničanci, Kućanci, Lacići,

Magadenovac, Malinovac i Šljivoševci,

* obrezivanje grmova sa odvozom na deponiju
* sječa starog, osušenog drveća i vađenje panjeva sa odvozom na deponiju
* sakupljanje suhog lišća i granja u parkovima i ostalim javnim površinama
* okopavanje i zalijevanje mladog drveća i raslinja, po potrebi
* rezidba ukrasnog grmlja
* uređenje staza u parkovima i uništavanje korova herbicidom prihvatljivim za okoliš

Redovito košenje javnih zelenih površina, parkova i dječjih igrališta obavlja se u svim naseljima na području Općine Magadenovac u razdoblju 15.03. do 30.11., a košenje ostalih površina obraslih ambrozijom obavlja se po nalogu Općine Magadenovac.

Ukupna površina obuhvaćena košenjem iznosi cca 100.000,00 m2 u jednom košenju.

Održavanje dječjih igrališta obuhvaća radove demontaže, popravka i montaže ljuljački, klackalica, vrtuljaka i druge komunalne opreme na dječjim igralištima (izmjena dotrajalih dijelova i ličenje), popravak oštećenja na ogradi dječjeg igrališta te održavanje drvenih i metalnih dijelova klupa na dječjim igralištima i u parkovima.

Radovi se izvode po potrebi, tijekom cijele godine.

Ostali radovi na održavanju javnih zelenih površina koji se odnose na održavanje i rezidbu mladog raslinja, skupljanje suhog lišća i granja te uklanjanju suhih stabala u parkovima, obavljaju se 1 - 2 puta godišnje ili po potrebi na zahtjev Općine Magadenovac.

### **Održavanje građevina, uređaja i predmeta javne namjene**

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

* Saniranje oštećenja na autobusnim čekaonicama u svim naseljima.
* Održavanje turističke i prometne signalizacije
* održavanje komunalne opreme

Saniranje oštećenja na autobusnim čekaonicama u svim naseljima na području Općine Magadenovac podrazumijeva popravke oštećenja uzrokovanih mehaničkim oštećenjima kao i manja oštećenja uzrokovana nepovoljnim vremenskim uvjetima.

Pod održavanjem turističke i prometne signalizacije podrazumijevaju se poslovi postavljanja i održavanja novih te zamjena dotrajalih i oštećenih prometnih znakova na nerazvrstanim cestama, oznaka mjesta i ulica, održavanju i popravku oštećene turističke signalizacije te parcijalnom postavljanju nove turističke signalizacije.

Navedeni radovi na održavanju obavljaju se kroz cijelu godinu i sukladno potrebama. Interventni radovi provode se nakon svakog događaja koji je izazvao neočekivano oštećenje prometnih znakova i znakova turističke signalizacije.

Radovi se obavljaju tijekom cijele godine, prema ukazanim potrebama, a interventni radovi provode se nakon svakog događaja koji je izazvao neočekivana veća oštećenja koja je KOMAG d.o.o. u mogućnosti samostalno otkloniti.

### **Održavanje groblja i površina unutar groblja**

Pod održavanjem groblja i krematorija unutar groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

Radovi na održavanju groblja obuhvaćaju:

* Redovito košenje trave
* Sađenje i okopavanje oko čempresa
* Obrezivanje živice u groblju u Beničancima
* Piljenje i odvoz sasušenih stabala
* Skupljanje starih lampiona
* Održavanje i čišćenje mrtvačnica te zamjena rasvjetnih tijela
* popravak i bojanje klupa
* postavljanje novih klupa
* nabava i postavljanje koševa za otpad
* čišćenje staza u grobljima
* betoniranje staza u grobljima – po potrebi i na zahtjev Općine Magadenovac
* Sitni popravci i intervencije na mrtvačnicama – po potrebi i na zahtjev Općine Magadenovac

Redovito košenje trave u grobljima u naseljima Beničanci, Kućanci, Lacići i Šljivoševci obavlja se trimerima, traktorskim malčerom te motornom kosilicom 1 – 2 puta mjesečno u vremenskom razdoblju od 1.4. do 1.11.

Ukupna površina groblja obuhvaćena košenjem iznosi cca 50.00000 m2 u jednom košenju.

Ostali radovi na održavanju groblja i mrtvačnica kao i na popravcima i zamjeni klupa i koševa za otpad te uklanjanju suhih stabala u grobljima, obavljaju se 1 do 2 puta godišnje ili po potrebi na zahtjev Općine Magadenovac.

### **Održavanje čistoće javnih površina**

Pod održavanjem čistoće javnih površina podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljenje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

**Radovi na održavanju čistoće javnih površina obuhvaćaju:**

* Čišćenje, skupljanje otpadnog materijala i odvoz s javnih površina, parkova, zelenih površina i ulica,
* čišćenje košarica za otpad
* uklanjanje otpada koje je nepoznata osoba odbacila na javnu površinu ili zemljište u vlasništvu Općine Magadenovac

Prikupljeni otpad s javnih površina, parkova, zelenih površina i ulica dovozi se u kontejnere u dvorištu KOMAG-a te se predaju na zbrinjavanje ovlaštenom sakupljaču otpada (EKO-FLOR PLUS d.o.o. Oroslavje) s kojim Općina Magadenovac ima potpisan Ugovor o koncesiji za obavljanje javne usluge prikupljanja, odvoza i zbrinjavanja miješanog i biorazgradivog komunalnog otpada sa područja Općine Magadenovac.

Planirani radovi na održavanju čistoće javnih površina obavljaju se kontinuirano tijekom godine i prema iskazanim potrebama.

Interventni radovi provode se nakon svakog događaja koji je izazvao neočekivana onečišćenja ili ukoliko je potrebno izvršiti čišćenje površina koje nisu obuhvaćene programom redovnog održavanja.

**- Radovi na čišćenju nerazvrstanih cesta, uličnih prometnica i javno-prometnih površina u zimskim uvjetima („zimska služba“)**

Zimska služba obuhvaća radove neophodne za održavanje prohodnosti nerazvrstane ceste, ulične prometnice i javnih površina te sigurnosti odvijanja prometa. Nerazvrstana cesta smatra se prohodnom kada je radovima na uklanjanju snijega omogućeno prometovanje vozila uz upotrebu zimske opreme.

Pod radovima održavanja i čišćenja nerazvrstanih cesta, uličnih prometnica i javnio-prometnih površina u zimskim uvjetima podrazumijevaju se:

* pripremni radovi prije nastupanja zimskih uvjeta (procjena i nabava potrebnih količina soli i sipine, priprema i remont potrebnih strojeva – traktor s posipačem i ralicom)
* organiziranje mjesta pripravnosti (KOMAG d.o.o. Magadenovac, Glavna 1)
* ručno i strojno čišćenje i uklanjanje snijega i leda sa kolničkih površina, parkirališta, nogostupa i platoa ispred zgrada u vlasništvu općine i drugih javnih površina

Prema važnosti cestovnih pravaca utvrđeni su prioriteti i redoslijed intervencije na posipanju i čišćenju snijega s kolnika i pješačkih površina.

Zimsko održavanje cesta koje se odnosi na „KOMAG“ d.o.o. Magadenovac obuhvaća čišćenje snijega s uličnih prometnica, nerazvrstanih cesta i pješačkih površina i odvoz viška snijega te posipanje agregatom i solju.

Čišćenje snijega sa kolnika vrši se kada se stvori sloj snježnog taloga visine 15 cm. Čišćenje se vrši traktorom s ralicom. Sprečavanje klizavosti kolnika treba riješiti posipanjem agregatom i solju.

Komunalno društvo „KOMAG“ d.o.o. Magadenovac će organizirati i vršiti čišćenje snijega na cijelom području Općine Magadenovac. Zimsko održavanje uličnih prometnica, nerazvrstanih cesta i pješačkih površina, obavljat će se traktorom opremljenim ralicom za čišćenje snijega.

Posipanje kolnika agregatom i solju vršit će se kombi vozilom s postavljenim posipačem, a posipati će se samo traka širine 2 m i to po osi kolnika, a u količini cca 150 kg soli po kilometru.

U slučaju velikih naslaga snijega na bankinama, vršit će se utovar i odvoz snijega na utvrđene lokacije izvan naselja.

Pješačke staze i druge površine namijenjene za kretanje pješaka, treba čistiti ručno ili strojem (traktor s ralicom) i posipati solju ispred zgrada u vlasništvu Općine Magadenovac (mjesni domovi, vatrogasni domovi, zgrada općine), a ostale pješačke površine ispred poslovnih objekata i privatnih stambenih objekata, obvezni su očistiti korisnici poslovnih objekata, odnosno vlasnici stambenih objekata.

Radovi na čišćenju nerazvrstanih cesta, uličnih prometnica i javno-prometnih površina u zimskim uvjetima („zimska služba“) obavljaju se u periodu 15.11. tekuće godine do 15.4. naredne godine.

Zimsko održavanje nerazvrstanih cesta, uličnih prometnica i javno-prometnih površina na području Općine Magadenovac provodit će se na osnovi odredbi Pravilnika o održavanju cesta („Narodne novine“ broj 90/14. i 3/21.) i Operativnog programa održavanja nerazvrstanih cesta u zimskom razdoblju 2024./2025. godine na području Općine Magadenovac.

U sklopu zimske službe, prema ukazanim potrebama, planiraju se redovna dežurstva, dnevni i noćni obilasci, praćenje vremenske prognoze i pravovremeno obavještavanje stanovništva o stanju na nerazvrstanim cestama i uličnim prometnicama.

### **Usluge ukopa**

Usluga ukopa podrazumijeva ispraćaj i ukop unutar groblja na području Općine Magadenovac i to: groblja u Beničancima, Kućancima, Lacićima i Šljivoševcima, u skladu s posebnim propisima.

Usluge ukopa KOMAG d.o.o. obavlja sukladno Zakonu o komunalnom gospodarstvu, Zakonu o pogrebničkoj djelatnosti, a na temelju Odluke o grobljima koje je donijelo Općinsko vijeće Općine Magadenovac i Odluke o povjeravanju obavljanja komunalnih djelatnosti na području Općine Magadenovac.

Usluga ukopa obavlja se na novoformiranim grobnim mjestima što podrazumijeva iskop grobne jame i zatrpavanje nakon polaganja lijesa pokojnika ili na postojećim grobnim mjestima što podrazumijeva podizanje nadgrobne ploče, iskop, polaganje lijesa i zatrpavanje te vraćanje nadgrobne ploče, kao i sanaciju groba i okoliša nakon ukopa.

Usluge ukopa obavljaju se po podnesenim pismenim zahtjevima.

Izdavanje potvrda o grobnim mjestima obavlja se po dostavljenom pismenom zahtjevu, a u svrhu ostavinske rasprave.

### **Održavanje mjesnih domova i objekata u vlasništvu Općine Magadenovac**

Radovi na održavanju mjesnih domova i objekata u vlasništvu Općine Magadenovac podrazumijevaju:

* održavanje i popravak manjih oštećenja bravarske opreme koja se uobičajeno postavlja na objekte (ograde, prozori, vrata, ključanice, okovi i sl)
* održavanje i manji popravci opreme i uređaja za odvodnju oborinskih voda na objektima i javnim površinama (horizontalni i vertikalni oluci, slivnici, betonski propusti i sl.)
* postavljanje, održavanje i popravci manjih kvarova na sanitarnim uređajima
* sitni popravci potrebni prilikom održavanja objekata i uređaja
* čišćenje i održavanje objekata
* ostali radovi i intervencije na zahtjev Općine Magadenovac
* pomaganje pri organizaciji manifestacija (prijevoz i sastavljanje šatora i postavljanje pozornice)

Radovi se izvode po ukazanoj potrebi i na zahtjev Općine Magadenovac.

## **USLUGE FIZIČKIM I PRAVNIM OSOBAMA**

Usluge koje trgovačko društvo KOMAG d.o.o. Magadenovac pruža fizičkim i pravnim osobama odnose se na:

* usluge košenja trave
* utovar, istovar i prijevoz materijala
* čišćenje snijega traktorom i ralicom
* najam šatora

Usluge fizičkim i pravnim osobama obavljaju se temeljem dostavljenog pisanog zahtjeva ili narudžbenice fizičke ili pravne osobe i naplaćuju se prema važećem cjeniku.

## **ČIMBENICI RIZIKA**

Sukladno uputama o načinu sastavljanja financijskih planova i planova rada sljedno se daju predviđanja rizičnih faktora u pojedinim segmentima poslovanja, a koji mogu utjecati na pravodobnu i točnu realizaciju planiranih aktivnost i financijskih veličina predviđenih za njihovo izvršenje.

Glavni čimbenik rizika je neostvarivanje dovoljnih prihoda za pokriće rashoda poslovanja.

# **FINANCIJSKI PLAN ZA 2025. GODINU**

Planirani prihodi i rashodi prikazani su u Financijskom planu za razdoblje 01.01.2025. do 31.12.2025. godine.

**Planirani prihodi: 190.100,00 eura**

**Planirani rashodi: 188.500,00 eura**

Osnovni prihodi od komunalnih usluga za KOMAG d.o.o. temelje se na obavljenim radovima i uslugama koje su povjerene trgovačkom društvu KOMAG d.o.o. od strane Općine Magadenovac.

Planirani prihodi odnose se na: prihode od pružanja komunalnih usluga Općini Magadenovac na temelju Ugovora o povjeravanju obavljanja komunalnih djelatnosti sukladno Zakonu o komunalnom gospodarstvu te na prihode od usluga fizičkim i pravnim osobama kao i na prihode od investicijskog održavanja komunalne infrastrukture.

Godišnji prihod Društva treba biti dovoljan za pokrivanje operativnih rashoda proizašlih iz obavljanja djelatnosti.

Planirani rashodi najvećim dijelom odnose se na: materijalne troškove (gorivo, mazivo, rezervni dijelovi, nabava građevinskog materijala i sl.), troškove usluga knjigovodstvenog servisa, troškove osoblja (plaće radnika, doprinosi iz plaće i doprinosi na plaće, troškovi prijevoza i sl.), troškove amortizacije te na obveze prema leasing kući.

|  |  |  |  |  |  |  |
| --- | --- | --- | --- | --- | --- | --- |
| **Naziv pozicije** | | **AOP oznaka** | **Prethodna godina u eurima** | **Tekuća godina eurima** |  |  |
| **1** | | **2** | **3** | **4** |  |  |
| **I. POSLOVNI PRIHODI** (112 do 113) | | **111** | **256.400,00** | **190.100,00** |  |  |
| 1. Prihodi od prodaje | | **112** | 2.000,00 | 3.500,00 |  |  |
| poduzetnicima | |  |  |  |  |  |
| građanima | |  | 500,00 | 500,00 |  |  |
| ostalim korisnicima (najam šatora) | |  | 1.500,00 | 3.000,00 |  |  |
| 2. Ostali poslovni prihodi | | **113** |  |  |  |  |
| **Pružanje komunalnih usluga** | |  | 235.400,00 | 165.600,00 |  |  |
| Održavanje građevina javne odvodnje oborinskih voda | |  | 2.300,00 | 2.500,00 |  |  |
| Održavanje čistoće javnih površina | |  | 5.500,00 | 5.500,00 |  |  |
| Održavanje javnih površina | |  | 65.000,00 | 50.000,00 |  |  |
| Održavanje bankina nerazvrstanih cesta | |  | 75.000,00 | 40.000,00 |  |  |
| Održavanje groblja | |  | 55.000,00 | 40.000,00 |  |  |
| Zimska služba | |  | 20.000,00 | 15.000,00 |  |  |
| Prihod od grobne naknade | |  | 1.100,00 | 1.100,00 |  |  |
| Usluge ukopa | |  | 6.000,00 | 6.000,00 |  |  |
| Prihodi od potpora i dotacija | |  | 5.500,00 | 5.500,00 |  |  |
| **Ulaganje u komunalnu infrastrukturu** | |  | 21.000,00 | **21.000,00** |  |  |
| Prihodi od subvencija (investicije i investicijsko održavanje komunalne infrastrukture | |  | 15.000,00 | 15.000,00 |  |  |
| Tekući popravci komunalnih objekata | |  | 6.000,00 | 6.000,00 |  |  |
|  | |  |  |  |  |  |
| **II. POSLOVNI RASHODI** (115+116+120+124+125+126+129+130) | | **114** | **250.500,00** | **188.500,00** |  |  |
| 1. Promjene vrijednosti zaliha | | **115** | - | - |  |  |
| 2. Materijalni troškovi (117 do 119) | | **116** | 61.500,00 | 35.900,00 |  |  |
| *a) Troškovi sirovina i materijala* | | **117** | 39.000,00 | 16.300,00 |  |  |
| *Gorivo, mazivo potrošni materijal* | |  | 7.500,00 | 5.100,00 |  |  |
| *rezervni dijelovi komunalne opreme i sitni inventar* | |  | 9.500,00 | 2.700,00 |  |  |
| *Građevinski materijal* | |  | 20.000,00 | 8.000,00 |  |  |
| *Energija, voda, plin i dr.* | |  | 2.000,00 | 500,00 |  |  |
| *b) Troškovi usluga* | | **118** | 15.000,00 | 9.200,00 |  |  |
|  | *računovodstvene i intelektualne usluge* |  | 5.000,00 | 4.500,00 |  |  |
|  | *usluge telefona, poštanske i platnog prometa* |  | 2.000,00 | 1.200,00 |  |  |
|  | *usluge tekućeg i investicijskog održavanja opreme* |  | 8.000,00 | 3.500,00 |  |  |
| *c) Ostali vanjski troškovi* | | **119** | 7.500,00 | 4.600,00 |  |  |
| osiguranje osoba, imovine, liječnički pregledi | |  | 4.500,00 | 3.700,00 |  |  |
| dnevnice, naknade članovima upravnih tijela, članarine, doprinosi, usavršavanje | |  | 2.000,00 | 3.500,00 |  |  |
| sponzorstva i reprezentacije | |  | 1.000,00 | 1.000,00 |  |  |
| 3. Troškovi osoblja (121 do 123) | | **120** | 143.000,00 | 98.500,00 |  |  |
| *a) Neto plaće i nadnice* | | **121** | 72.000,00 | 77.000,00 |  |  |
| *b) Troškovi poreza i doprinosa iz plaća* | | **122** | 2.000,00 | 6.500,00 |  |  |
| *c) Doprinosi na plaće* | | **123** | 15.000,00 | 7.000,00 |  |  |
| *d) Troškovi prijevoza* | |  | 8.000,00 | 8.000,00 |
| 4. Amortizacija | | **124** | 35.000,00 | 22.000,00 |  |  |
| 5. Ostali troškovi - obaveze prema leasing kućama | | **125** | 11.000,00 | 2.000,00 |  |  |
| 6. Vrijednosna usklađenja (127 do 128) | | **126** |  |  |  |  |
| *a) dugotrajne imovine osim financijske imovine* | | **127** |  |  |  |  |
| *b) kratkotrajne imovine osim financijske imovine* | | **128** |  |  |  |  |
| 7. Rezerviranja | | **129** |  |  |  |  |
| 8. Ostali poslovni rashodi | | **130** |  |  |  |  |
| **III. FINANCIJSKI PRIHODI** (132 do 139) | | **131** |  |  |  |  |
| 1. Prihodi od ostalih dugotrajnih financijskih ulaganja i zajmova | | **132** |  |  |  |  |
| 2. Ostali prihodi s osnove kamata | | **133** |  |  |  |  |
| 3. Tečajne razlike i ostali financijski prihodi | | **134** |  |  |  |  |
| 4. Prihodi od ostalih dugotrajnih financijskih ulaganja i zajmova | | **135** |  |  |  |  |
| 5. Ostali prihodi s osnove kamata | | **136** |  |  |  |  |
| 6. Tečajne razlike i ostali financijski prihodi | | **137** |  |  |  |  |
| 7. Nerealizirani dobici (prihodi) od financijske imovine | | **138** |  |  |  |  |
| 8. Ostali financijski prihodi | | **139** |  |  |  |  |
| **IV. FINANCIJSKI RASHODI** (141 do 147) | | **140** |  |  |  |  |
| 1. Rashodi s osnove kamata i slični rashodi s poduzetnicima | | **141** |  |  |  |  |
| 2. Tečajne razlike i drugi rashodi | | **142** |  |  |  |  |
| 3. Rashodi s osnove kamata i slični rashodi | | **143** |  |  |  |  |
| 4. Tečajne razlike i drugi rashodi | | **144** |  |  |  |  |
| 5. Nerealizirani gubici (rashodi) od financijske imovine | | **145** |  |  |  |  |
| 6. Vrijednosna usklađenja financijske imovine (neto) | | **146** |  |  |  |  |
| 7. Ostali financijski rashodi | | **147** |  |  |  |  |
| **V IZVANREDNI - OSTALI PRIHODI** | | **148** |  |  |  |  |
| **VI. IZVANREDNI - OSTALI RASHODI** | | **149** |  |  |  |  |
| **VII. UKUPNI PRIHODI** (111+131+148) | | **150** | **256.400,00** | **190.100,00** |  |  |
| **VIII UKUPNI RASHODI** (114+140+149) | | **151** | **250.500,00** | **188.500,00** |  |  |

# **PLAN INVESTICIJA ZA 2025. GODINU**

U 2025. godini planira se kupnja sljedećih osnovnih sredstava:

* Trimeri
* Građevinski materijal
* Radna odjeća i obuća

# **PLAN KADROVA ZA 2025. GODINU**

Pravilnik o unutarnjem ustrojstvu i radnim odnosima u KOMAG d.o.o. Magadenovac definira: unutarnji red i djelokrug rada, način upravljanja, ovlasti i odgovornost u obavljanju poslova sa sistematizacijom radnih mjesta i opisima poslova i zadataka, prijem u službu, plaće, naknade plaća i nagrađivanje djelatnika te ostala prava djelatnika.

U razradi broja i dinamike zapošljavanja radnika izvršila se analiza mogućih prihoda u 2025. godini te će se dinamika zapošljavanja uskladit sa potrebama ovisno očekivanim prihodima sa osnova obavljanja poslova te vrstama komunalnih poslova koji se preuzimaju.

Ukoliko dođe do preuzimanja novih poslova, uvest će se nova radna mjesta i izvršiti dodatna izmjena i dopuna sistematizacije radnih mjesta.

# **SIGURNOST I EDUKACIJA RADNIKA**

## **Zaštita na radu**

Zaštita radnika na radu i radnom mjestu jedna je od ključnih postavki uspješnog poslovanja svakog poduzeća.

Tijekom 2024. godine nastavit će se provoditi organizacija zaštite na radu na način da svaki od radnika samostalno nadzire i provodi mjere zaštite na radu u obavljanju poslova iz svog djelokruga. Isto tako, direktorica Društva bit će ovlaštena za provedbu dodatnih kontrola mjera zaštite na radu kao i, po potrebi, uvođenje dodatnih novih mjera. Posebna pažnja bit će pridodana sprječavanju upotrebe alkohola i opijata na radnom mjestu.

Za, eventualno novozaposlene radnike, organizirati će se osposobljavanje i provjera za rad na siguran način.

I dalje će se osposobljavati radnici za rad s određenim strojevima i vozilima koje Društvo ima u svom vlasništvu ili će ih nabaviti.

Poslove Zaštite na radu i Zaštite od požara odrađivati će ovlaštene tvrtke.

Svi radnici redovito će obavljati liječničke preglede u ovlaštenim ustanovama radi utvrđivanja radne sposobnosti. Također, novozaposleni radnici dužni su obaviti liječničke preglede za utvrđivanje radne sposobnosti.

Svi radnici imaju pravo na zaštitnu radu odjeću i obuću kao i zaštitna sredstva za rad na siguran način. Oštećena radna sredstva će se zamjenjivati novima, po potrebi.

Sva vozila i strojevi kao i alati trebaju biti pregledani i servisirani od nadležne osobe koja će potvrditi njihovu ispravnost za korištenje.

## **Zaštita od požara**

Mjere zaštite od požara odrađivati će ovlaštena tvrtka na temelju dostavljene ponude ili potpisanog ugovora.

Tijekom 2025. godine regulirati će se i kompletirati dokumentacija, po potrebi i organizirati osposobljavanje i provjera. Osim toga, provjeravat će se i oprema i provesti ispitivanje vatrogasnih aparata, gromobranskih i električnih instalacija.

## **Edukacija djelatnika**

Kontinuirano će se obavljati edukacija djelatnika i to za korištenje alata i vozila (trimeri, motorne pile, puhalice i sl.) i zaštite na radu.

# **ZAKLJUČAK**

Komunalno trgovačko društvo KOMAG d.o.o. Magadenovac osnovano je i posluje s ciljem osiguranja javnih interesa i zadovoljavanja potreba svih korisnika komunalnih usluga.

Glavne aktivnosti i rad Društva u 2025. godini odvijat će se kroz realizaciju komunalnih radova i usluga održavanja komunalne infrastrukture na cijelom području Općine Magadenovac.

Glavni cilj Društva je pružiti što kvalitetniju uslugu održavanja komunalne infrastrukture glavnom osnivaču Općini Magadenovac, koristeći vlastite tehničke i ljudske potencijale, ali, isto tako, biti na usluzi svim stanovnicima Općine Magadenovac kao i pravnim osobama u zadovoljavanju njihovih potreba koje su u nadležnosti komunalnog društva KOMAG d.o.o. te predstaviti Društvo kao pouzdano, stabilno, s čvrstim materijalnim, financijskim i tehnološkim pretpostavkama za daljnji razvoj u obavljanju komunalnih djelatnosti.

DIREKTORICA

Jasna Živković, ing.građ.